wickkiey/tamil-wikipedia-chunked huggingface dataset:
# சமயத்தின் மீதான விமர்சனம்

**சமயத்தின் மீதான விமர்சனம்** (*Criticism of religion*) என்பது மதத்தின் செல்லத்தக்க நிலை, கருத்து அல்லது சமய எண்ணக் கருத்துக்களை விமர்சிப்பதை உள்ளடக்கியது.
சமயத்தின் மீதான விமர்சனத்தின் வரலாற்றுப் பதிவுகள் குறைந்தபட்சம் கிமு 5 ஆம் நூற்றாண்டு பண்டைய கிரேக்கத்தில் குறிப்பாக பாரம்பரிய ஏதென்சுநகரில் மெலோஸின் 'நாத்திகர்' டையகோரஸ் உடன் ஆரம்பமாகின்றது. பண்டைய உரோமில், கிமு 1 ஆம் நூற்றாண்டைச் சேர்ந்த லுக்ரேடியசின் *டி ரெரம் நேச்சுரா* என்ற கவிதை ஒரு ஆரம்பகால உதாரணம் ஆகும்.
# சமயத்தின் மீதான விமர்சனம்

## குறிப்பிடத்தக்க விமர்சகர்கள்

- டக்ளஸ் ஆடம்ஸ்
- அயான் கேர்சி அலி
- மசௌமே அலினெஜாத்-கோமிகோலாய்
- சிமோன் த பொவார்
- ரிச்சர்ட் டாக்கின்சு
- டானியல் டெனற்
- எம்மா கோல்ட்மன்
- ஜெர்மைன் கிரீர்
- யூவால் நுவா அராரி
- சாம் ஃகாரிசு (எழுத்தாளர்)
- கிறித்தோபர் இட்சன்சு
- டேவிடு யூம்
- லோரன்சு எம். குரோசு
- பில் மேகர்
- தஸ்லிமா நசுரீன்
- பிரீட்ரிக் நீட்சே
- தாமஸ் பெய்ன்
- அய்ன் ரேண்ட்
- ஜிட்டு கிருஷ்ணமூர்த்தி
- சல்மான் ருஷ்டி
- பெர்ட்ரண்டு ரசல்
- தயானந்த சரசுவதி
- பரூக் இசுப்பினோசா
- மார்க் டுவெய்ன்
- வோலே சொயிங்கா
- வோல்ட்டயர்
- இபின் வராக்
# சுராசாந்த்பூர்

**சுராசாந்த்பூர்** (**Churachandpur**), வடகிழக்கு இந்தியாவில் உள்ள மணிப்பூர் மாநிலத்தின் தெற்கில் அமைந்த சுராசாந்துபூர் மாவட்டம் மற்றும் சுராசாந்த்பூர் வருவாய் வட்டத்தின் நிர்வாகத் தலைமையிட நகரம் ஆகும். மணிப்பூர் மன்னர் *சுராசந்த் சிங்* நினைவாக இந்நகரத்திற்கு இந்நகரத்திற்கு சுராசாந்த்பூர் எனப்பெயரிடப்பட்டது.  
இந்நகரத்தில் 5 ஏப்ரல் 2023 அன்று மெய்தெய் மக்கள் மற்றும் குகி மக்கள் இடையே மோதல்களைக் கட்டுப்படுத்த காவல்துறையால் சுடப்பட்டு 4 பேர் இறந்தனர்.
# சுராசாந்த்பூர்

## மக்கள் தொகை பரம்பல்

2011 மக்கள் தொகை கணக்கெடுப்பின்படி சுராசந்த்பூர் வருவாய் வட்டத்தின் மக்கள் தொகை 1,74,138 ஆகும். அதில் ஆண்கள் 87,542 மற்றும் பெண்கள் 86,596 உள்ளனர். ஆறு வயதிற்குட்பட்ட குழந்தைகள் 13.24% ஆகும். பாலின விகிதம் 1000 ஆண்களுக்கு 989 பெண்கள் வீதம் உள்ளனர். சராசரி எழுத்தறிவு 74.67% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடியினர் முறையே 0.23% மற்றும் 91.33% ஆகவுள்ளனர். இதன் மக்கள் தொகையில் கிறித்தவர்கள் 91.43%, இந்துக்கள் 5.79%, இசுலாமியர் 0.84%, பிறர்
1.76% ஆகவுள்ளனர். இங்குள்ள மக்களில் மணிப்புரியம் மற்றும் குக்கி பழங்குடியின மொழிகளைப் பேசுகின்றனர்.
# தமிழ் ஐக்கூ முதல் உலக மாநாடு

**தமிழ் ஐக்கூ முதல் உலக மாநாடு** (*Tamil Haiku First World Conferences*) இந்தியாவின் தமிழ்நாட்டில் திருச்சி தமிழ்ச் சங்கக் கட்டிடத்தில் 2022 ஆம் ஆண்டு சூலை மாதம் 17 ஆம் தேதியன்று நடைபெற்றது. மாநாட்டை தூண்டில் - இனிய நந்தவனம் - தமிழ் கவிதையாளர்கள் இயக்கம் ஆகியவை இணைந்து நடத்தின. கல்வியாளர் செளமா இராசரத்தினம் தொடங்கி வைத்தார். ஒன்பது அமர்வுகளாக நிகழ்வு திட்டமிடப்பட்டிருந்தது. தமிழகம், இந்தியாவின் பிற மாநிலங்கள் மற்றும் வெளிநாடுகளிலிருந்தும் 150 எண்ணிக்கைக்கும் மேற்பட்ட ஐக்கூ கவிஞர்கள், ஆர்வலர்கள் பங்கேற்றனர். ஐக்கூ வாசிப்பரங்கம், கருத்தரங்கம், பகிர்வரங்கம், கலந்துரையாடல், கவிக்கோ நினைவு ஐக்கூ விருது வழங்குதல், ஐக்கூ நூல்கள் வெளியீடு ஆகிய நிகழ்வுகள் மாநாட்டில் நடைபெற்றன.  
திரைப்பட இயக்குநரும் கவிஞருமான என்.லிங்குசாமி, பிருந்தா சாரதி, ஓவியக்கவிஞர் அமுதபாரதி, ஆரூர் தமிழ்நாடன், தங்கம் மூர்த்தி, மு.முருகேஷ், நந்தவனம் சந்திரசேகரன், அமரன், சந்திரா மனோகரன், வதிலை பிரபா, பல்லவி குமார், நீலநிலா சென்பகராசன், கவிநிலா மோகன், முனைவர் ம.ரமேசு, தனலெட்சுமி பாசுகரன், பா.தென்றல் உள்ளிட்ட ஐக்கூ கவிஞர்கள் சிறப்பு விருந்தினர்களாகப் பங்கேற்றனர்.
# தமிழ் ஐக்கூ முதல் உலக மாநாடு

## நூல்கள் வெளியீடு

தூண்டில் ஐக்கூ சிறப்பு மலர், மு.முருகேஷ் எழுதிய ஞானியின் பச்சைக்கிளி , தங்கம்மூர்த்தியின் மழையின் கையெழுத்து உள்ளிட்ட பல ஐக்கூ கவிதை நூல்கள் மாநாட்டில் வெளியிடப்பட்டன. தமிழக அரசு ஆண்டுதோறும் வழங்கும் இலக்கிய விருதுகளில் கவிக்கோ அப்துல் ரகுமான் பெயரால் ஐக்கூ கவிஞர்களுக்கும் ஒரு விருதினை வழங்கிட வேண்டுமென்கிற தீர்மானமும் இம்மாநாட்டில் நிறைவேற்றப்பட்டது.
# பக்திசொரூப தாமோதர சுவாமி

**பக்திசொரூப தாமோதர சுவாமி** (**Bhaktisvarupa Damodara Swami**) (பிறப்பு:9 டிசம்பர் 1937 – இறப்பு:2 அக்டோபர் 2006), இவரது இயற்பெயர் டாக்டர். தௌதம் தாமோதர சிங் ஆகும். ஈர்க்கப்பட்ட இவர் அகில உலக கிருஷ்ண பக்திக் கழகத்தை நிறுவனர்களில் ஒருவர் ஆவார். இவர் மணிப்பூர் மாநிலத்தில் கிருஷ்ண பக்தி இயக்கத்தை வளர்த்தவர்.
# பக்திசொரூப தாமோதர சுவாமி

## படைப்புகள்

-
-
-
-
-
-
-
-
-
-
-
-
-
-
-
-
-
-
# பக்திசொரூப தாமோதர சுவாமி

## இதனையும் காண்க

- சைதன்யர்
- கௌடிய வைணவம்
- பக்திவேதாந்த சுவாமி பிரபுபாதா
# தங்கம்(III) பாசுபேட்டு

**தங்கம்(III) பாசுபேட்டு** (*Gold(III) phosphate*) AuPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் மஞ்சள் நிறத்தில் இது காணப்படுகிறது, நீரிலும் அசிட்டோனிலும் கரையாது. 450 ° செல்சியசு வெப்பநிலையில் தங்கம் உலோகமாகவும் ஆக்சிசன் மற்றும் பாசுபரசு பெண்டாக்சைடாகவும் இது சிதைவடையும்.
# தங்கம்(III) பாசுபேட்டு

## தயாரிப்பு

தங்கம்(III) ஐதராக்சைடுடன் பாசுபாரிக் அமிலத்தைச் சேர்த்து 130 °செல்சியசு வெப்பநிலையில் வினைபுரியச் செய்தால் தங்கம்(III) பாசுப்பேட்டு உருவாகும்:
:AuO(OH) + H<sub>3</sub>PO<sub>4</sub> → AuPO<sub>4</sub> + 2H<sub>2</sub>O
பாசுபாரிக் அமிலத்திற்குப் பதிலாக நைத்திரிக் அமிலமும் பாசுபாரசு பெண்டாக்சைடும் சேர்ந்த கலவையைப் பயன்படுத்தியும் தயாரிக்க இயலும்.
# சுயம் பகவான்

-விஷ்ணுவிற்குமான சுயம் பகவான் தொடர்புகளை விளக்கும் காட்சி]]
**சுயம் பகவான்** (**Svayam Bhagavan** சமசுகிருத மொழியில் முழுமுதற் கடவுள் என்று பொருள். கௌடிய வைணவத்தில் முழுமுதற் கடவுளான கிருஷ்ணன் சுயம் பகவானாகப் போற்றப்படுகிறார்.
# சுயம் பகவான்

## இதனையும் காண்க

- சைதன்யர்
- கௌடிய வைணவம்
- அகில உலக கிருஷ்ண பக்திக் கழகம்
- பக்திவேதாந்த சுவாமி பிரபுபாதா
- பக்திசொரூப தாமோதர சுவாமி
# சிறீ வெற்றிமலை முருகன் கோயில்

**சிறீ வெற்றிமலை முருகன் கோயில்** (*Sri Vetrimalai Murugan Temple*) இந்தியாவின் அந்தமான் மற்றும் நிக்கோபார் தீவுகளின் தலைநகரான போர்ட் பிளேரில் அமைந்துள்ள ஓர் இந்துக் கோவிலாகும். இந்துக் கடவுள் முருகனை மூலவராகக் கொண்டுள்ள இந்தக் கோயில், தீவுகளுக்கு ஒரு முக்கியமான இந்து பயணத் தளமாக உள்ளது. ஆண்டு முழுவதும் முக்கியமான இந்து பண்டிகைகளின் போது கொண்டாடப்படும் ஒரு மையமாகவும் இருக்கிறது.
# ஊர்வன தரவுத்தளம்

**ஊர்வன தரவுத்தளம்** (*Reptile Database*) என்பது ஒரு அறிவியல் தரவுத்தளமாகும். இது அனைத்து வாழும் ஊர்வன இனங்கள் பற்றிய வகைப்பாட்டியல் தகவல்களைச் சேகரிக்கிறது (இதில் தொன்மா போன்ற புதை படிவ இனங்கள் குறித்த தகவல்கள் இல்லை). இத்தரவுத்தளமானது ஊர்வனச் சிற்றினங்கள் மீது கவனம் செலுத்துகிறது (குடும்பங்கள் போன்ற உயர் நிலை உயிரலகுக்கு பதிலாக). மேலும் தற்போது அங்கீகரிக்கப்பட்ட சுமார் 13,000க்கும் மேற்பட்ட சிற்றினங்கள் குறித்த தகவல்கள் அவற்றின் துணையினங்களுக்கான உள்ளீடுகளுடன் உள்ளன. இருப்பினும் புதிதாக விவரிக்கப்பட்ட சிற்றினங்கள் குறித்து தரவுப்படுத்த சில மாதங்கள் வரை அவை வெளியிடப்பட்ட நாளிலிருந்து தாமதமாக இற்றைப்படுத்தப்பட்டு இணையத்தில் கிடைக்கும். இத்தரவுத்தளம், அறிவியல் மற்றும் பொதுவான பெயர்கள், ஒத்த பெயர்கள், ஆய்வு வெளியீட்டுக் குறிப்புகள், பரம்பல் தகவல், வகை தகவல், சொற்பிறப்பியல் மற்றும் பிற வகைபாட்டியல் தொடர்பான தகவல்களைச் சேகரிக்கிறது.
# ஊர்வன தரவுத்தளம்

## வரலாறு

1995ஆம் ஆண்டு ஐரோப்பிய மூலக்கூறு உயிரியல் ஆய்வக ஊர்வன தரவுத்தளமாக இந்த தரவுத்தளம் நிறுவப்பட்டது. இதனை நிறுவும்போது இதன் நிறுவனர் பீட்டர் யூட்ஸ் ஜெர்மனியின் ஹைடெல்பெர்க்கில் உள்ள ஐரோப்பிய மூலக்கூறு உயிரியல் ஆய்வகத்தில் (EMBL) பட்டதாரி மாணவராக இருந்தார். தூர் எட்ஸோல்ட் ஐரோப்பிய மூலக்கூறு உயிரியல் ஆய்வக டி. என். ஏ. வரிசை தரவுத்தளத்திற்கான முதல் இணைய இடைமுகத்தை உருவாக்கினார். இது ஊர்வன தரவுத்தளத்திற்கான இடைமுகமாகவும் பயன்படுத்தப்பட்டது. 2006-ல் இத்தரவுத்தளம் மரபணு ஆராய்ச்சி நிறுவனத்திற்கு (TIGR) மாற்றப்பட்டது. மரபணு ஆராய்ச்சி நிறுவனத்திற்கு ஜே கிரேக் வென்டர் நிறுவனத்துடன் (JCVI) இணைக்கப்படும் வரை சிறிது காலம் மரபணு ஆராய்ச்சி நிறுவன தரவுத்தளமாகச் செயல்பட்டது. இங்கு யூட்ஸ் 2010 வரை இணைப் பேராசிரியராக இருந்தார். 2010ஆம் ஆண்டு முதல் பீட்டர் யூட்ஸ் மற்றும் செக் நிரலாளர் ஜிரி ஹோசெக் ஆகியோரின் மேற்பார்வையின் கீழ் செக் குடியரசில் உள்ள வழங்கியில் இத்தரவுத்தளம் பராமரிக்கப்பட்டது. ஊர்வன தரவுத்தளமானது தன் 25வது ஆண்டு விழாவை 20வது ஆண்டு நிறைவைக் கொண்டாடிய ஆம்பிபியன்வெப்புடன் (நீர் நில வாழ்வன வலை) இணைந்து 2021-ல் கொண்டாடியது.
# ஊர்வன தரவுத்தளம்

## உள்ளடக்கம்

செப்டம்பர் 2020 நிலவரப்படி, ஊர்வன தரவுத்தளம் சுமார் 1200 பேரினங்களின் கீழ் சுமார் 11,300 சிற்றினங்களுடன் (இன்னொரு ~2,200 துணையினங்கள் உட்பட) பட்டியலிடப்பட்டுள்ளது (படத்தைப் பார்க்கவும்). மேலும் 50,000க்கும் மேற்பட்ட ஆய்வுக் கட்டுரைக் குறிப்புகள் மற்றும் சுமார் 15,000 புகைப்படங்கள் உள்ளன. முந்தைய தசாப்தத்தில் ஆண்டுக்குச் சராசரியாக 100 முதல் 200 புதிய சிற்றினங்கள் விவரிக்கப்பட்டதன் மூலம் தரவுத்தளம் தன் தொடக்க நிலையிலிருந்து தொடர்ந்து வளர்ந்து வருகிறது. சமீபத்தில், தரவுத்தளமானது முதன்மை வகை மாதிரிகளின் அதிகமாகவோ அல்லது குறைவாகவோ முழுமையான பட்டியலைச் சேர்த்தது.
# ஊர்வன தரவுத்தளம்

## பிற தரவுத்தளங்களுடனான உறவு

ஊர்வன தரவுத்தளம் சிற்றினங்கள் 2000 திட்டத்தில் உறுப்பினராக உள்ளது. இது 150க்கும் மேற்பட்ட சிற்றினங்கள் தரவுத்தளங்களின் மேல் தரவுத்தளமான உயிரி பட்டியலை (CoL) உருவாக்கியுள்ளது. இது இந்தக் கிரகத்தில் உள்ள அனைத்து உயிரினங்களையும் பட்டியலிடுகிறது. உயிரி பட்டியலானது *உயிரி கலைக்களஞ்சியத்திற்கு* (EoL) வகைப்பாட்டியல் தகவலை வழங்குகிறது. ஊர்வன தரவுத்தளம் கடல் உயிரினங்களின் உலகப் பதிவேட்டுடன் (WoRMS), குடிமக்கள் அறிவியல் திட்டமான ஐநேட்டுரலிசுடன் ஒத்துழைத்துச் செயல்படுகிறது. மேலும் இது பன்னாட்டு இயற்கைப் பாதுகாப்புச் சங்கத்தின் செம்பட்டியல் தரவுத்தளத்துடன் இணைக்கப்பட்டுள்ளது. தேசிய உயிர்தொழில்நுட்பவியல் தகவல் மைய வகைப்பாட்டியல் தரவுத்தளத்துடன் ஊர்வன தரவுத்தளம் இணைக்கப்பட்டுள்ளது.
# மோரிப்

**மோரிப்** (*Morib*, மலாய்: *Morib*; சீனம்: 摩立) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் உள்ள ஒரு நகரம். மலேசியாவில் மிகவும் புகழ்பெற்ற கடற்கரைச் சுற்றுலா தளமான **மோரிப் கடற்கரை** இந்த நகர்ப் பகுதியில் தான் உள்ளது. மோரிப் நகரம் மலேசியத் தலைநகர் கோலாலம்பூரில் இருந்து தென்மேற்கே 72 கி.மீ.; கிள்ளான் நகரில் இருந்து தெற்கே 32 கி.மீ.; பந்திங் நகரில் இருந்து தெற்கே 10 கி.மீ. தொலைவில் உள்ளது.  
1945 செப்டம்பர் 9-ஆம் தேதி, சிப்பர் நடவடிக்கையின் ஒரு பகுதியாக, மோரிப் கடற்கரையில் தரையிறங்கிய இந்திய இராணுவ விடுதலைப் படையைச் சேர்ந்த 42,651 போர் வீரர்களுக்காக, இங்கு ஒரு நினைவுச் சின்னம் எழுப்பப்பட்டு உள்ளது. அத்துடன் ஆண்டுதோறும் அந்த நினைவுச் சின்னத்திற்கு சிறப்பு வழிபாடுகளும் நிகழ்த்தப்படுகின்றன.
# மோரிப்

## மோரிப் கடற்கரை

மோரிப் கடற்கரை, பந்திங் நகரத்தில் இருந்து 10 கி.மீ. தொலைவில் சிம்பாங் மோரிப் அருகே அமைந்துள்ள அமைதியான விடுமுறை இடமாகும். கடற்கரையில் ஓய்வெடுக்கவும் சுத்தமான கடல் காற்றை அனுபவிக்கவும் சுற்றுலாப் பயணிகள் வருகின்றனர். இதனால் மோரிப் கடற்கரை, "மலேசியாவின் தங்கக் கடற்கரை" என்றும் அழைக்கப் படுகிறது. இது மலாக்கா நீரிணையை நோக்கி 22 கி.மீ. நீளமுள்ள கடற்கரை முகப்பைக் கொண்டுள்ளது.  
சிறுவர் பெரியவர்களுக்கான விளையாட்டு மைதானங்கள், நடைபாதைகள் மற்றும் உணவு வளாகங்கள் போன்ற வசதிகளுடன்; பொழுதுபோக்கு பூங்காவுடன் மோரிப் கடற்கரையோரம் உருவாக்கப்பட்டு உள்ளது.
# மோரிப்

## வரலாறு

### இந்திய இராணுவத்தின் 46-ஆவது பட்டாளம்

இரண்டாம் உலகப் போரின் முடிவில், 1945 செப்டம்பர் 9-ஆம் தேதி, மலாயாவில் பிரித்தானிய இந்திய இராணுவத்தின் விடுதலைப் படைகள் தரையிறங்கிய முதல் இடங்களில் மோரிப் கடற்கரையும் ஒன்றாகும். அந்தத் தரையிறக்கத்திற்கு சிப்பர் நடவடிக்கை என்று பெயர். இந்திய இராணுவத்தின் 46-ஆவது பட்டாளத்தின் 42,651 இராணுவ வீரர்கள் இங்கு தரையிறக்கப் பட்டனர். மற்றும் 3698 கவச வாகனங்களும் தரையிறக்கப் பட்டன. இரண்டாம் உலகப் போரில் சப்பானியர்களின் முடிவின் தொடக்கத்தைக் குறிக்கும் வகையில் இந்தத் தரையிறக்கம் அமைந்தது.
# மோரிப்

## வரலாறு

### இந்திய இராணுவத்தின் 50-ஆவது கவசப் படை

இதுவே மலாயாவில் மலாயாவில் சப்பானிய ஆக்கிரமிப்பை ஒரு முடிவுக்கு கொண்டு வருவதற்கு ஒரு முன்னோடியாகவும் அமைந்தது. அங்கு தரையிறங்கிய போர் வீரர்களில் 21 வயதான சியா-உல்-ஹக் என்பவரும் ஒருவர். இவர் 50-ஆவது இந்திய இராணுவத்தின் கவசப் படையின் இரண்டாவது லெப்டினன்ட் பதவி வகித்தார். இந்தியா-பாகிஸ்தான் பிரிவினைக்கு பிறகு 1978-இல் பாகிஸ்தானின் 6-ஆவது அரசுத்தலைவராக பதவியேற்றார்.
# மோரிப்

## வரலாறு

### நினைவுச் சின்னம்

இந்திய இராணுவ விடுதலைப் படையை சேர்ந்த போர் வீரர்களுக்காக, இங்கு 1947-ஆம் ஆண்டில் ஒரு நினைவுச் சின்னம் எழுப்பப்பட்டு உள்ளது. சரியான கண்காணிப்பு இல்லாததால் அந்தச் சின்னம் காலப் போக்கில் சிதைக்கப்பட்டது. இருப்பினும் 1998-ஆம் ஆண்டில் அதே இடத்தில் அதே நினைவுச்சின்னம் மீண்டும் புதுப்பிக்கப்பட்டது. அத்துடன் ஆண்டுதோறும் அந்த நினைவுச் சின்னத்திற்கு சிறப்பு வழிபாடுகளும் செய்யப் படுகின்றன.  
| BBD1058 | சிம்பாங் மோரிப் | SJK(T) Simpang Morib | **சிம்பாங் மோரிப் தமிழ்ப்பள்ளி** | 42700 | பந்திங் | 135 | 15 | } |
| --- | --- | --- | --- | --- | --- | --- | --- | --- |
- **சிம்பாங் மோரிப் தமிழ்ப்பள்ளியின் படங்கள்**
# மணிப்பூர் வன்முறைகள், 2023

**2023 மணிப்பூர் வன்முறைகள்** என்பது இந்தியாவின் வடகிழக்கு மாநிலமான மணிப்பூரில், இம்பால் பள்ளத்தாக்கில் வாழும் பெரும்பான்மையினரான மெய்தி மக்களுக்கும், சுற்றியுள்ள மலைப்பகுதிகளில் வாழும் குக்கி பழங்குடி மக்களுக்கும் இடையில் வெடித்த வன்முறை ஆகும். இந்த மோதலில் 4 சூலை வரை, வன்முறையில் 142 பேர் கொல்லப்பட்டுள்ளனர். 300 பேருக்கும் மேல் காயமுற்றுள்ளனர். தோராயமாக 54,488 பேர் இடம்பெயர்ந்துள்ளனர்.  
14 ஏப்ரல் 2023 அன்று மெய்தெய் மக்கள் சங்கத்தின் ரிட் மனுவின் அடிப்படையில் மணிப்பூர் உயர் நீதிமன்றம், மெய்தி சமூகத்தை, பட்டியல் பழங்குடியினர் (எஸ்டி) பட்டியலில் சேர்க்க வேண்டும் என்ற கோரிக்கையை பரிசீலிக்க வேண்டும்" என்று மணிப்பூர் மாநில அரசுக்கு உத்தரவிட்டது. இந்த உத்தரவை எதிர்த்து *மணிப்பூர் அனைத்து பழங்குடி மாணவர் சங்கம்* (*ATSUM*) மணிப்பூரின் அனைத்து மலை மாவட்டங்களிலும் வெகுஜன பேரணிகளை ஏற்பாடு செய்தது. இந்த பேரணிகளில் ஒன்றில், ஆர்ப்பாட்டக்காரர்கள் பிஷ்னுபூர் மாவட்டத்தின் எல்லைக்குட்பட்ட பகுதியில் ஒரு குழுவினருடன் மோதினர், அதைத் தொடர்ந்து வீடு எரிக்கபட்டது. உதாரணமாக, தலைநகர் பள்ளத்தாக்கைச் சுற்றியுள்ள மலைப் பகுதிகளில் முக்கியமாக வசிக்கும் குக்கி மக்களின், பூர்வீக நில உரிமைகள் தொடர்பாக தற்போதைய மாநில அரசாங்கத்தால் இலக்கு வைக்கப்படுவதாகக் கருதப்படுகிறார்கள். குக்கி மக்களில் பெரும்பாலோர் கிறித்தவர்கள்.  
அசாம் ரைப்பிள்ஸ் மற்றும் இந்திய ராணுவத்தினர் மாநிலத்தில் சட்டம் மற்றும் ஒழுங்கை மீட்டெடுப்பதற்காக நிலை நிறுத்தப்பட்டனர். மாநிலத்தில் இணைய சேவைகள் 5 நாட்களுக்கு இடைநிறுத்தப்பட்டது. மேலும் இந்திய தண்டனைச் சட்டத்தின் பிரிவு 144இன் கீழ் மக்கள் சட்டவிரோதமாகக் கூடுவதைத் தடை செய்யப்பட்டது. இந்திய துருப்புக்களுக்கு ஊரடங்கு உத்தரவை அமல்படுத்த வன்முறையாளர்களை *கண்டதும் சுட* உத்தரவு வழங்கப்பட்டது. 6 மே 2023 முதல் மணிப்பூர் இயல்பு நிலைக்கு திரும்பியுள்ளது.
# மணிப்பூர் வன்முறைகள், 2023

## வழக்கு

மணிப்பூர் வன்முறை வழக்குகள் குறித்து விசாரித்த இந்திய உச்ச நீதிமன்றம் 7 ஆகஸ்டு 2023 அன்று பாதிக்கப்பட்டவர்களுக்கு நிவாரணம், மறுவாழ்வு மற்றும் இழப்பீடு வழங்குவதை மேற்பார்வையிடுவதற்கு, உயர் நீதிமன்ற முன்னாள் பெண் நீதிபதிகள் 3 பேர் கொண்ட குழுவை அமைத்தது. மணிப்பூர் கலவரம் குறித்து மாவட்ட வாரியாக காவல்துறை கண்காணிப்பாளர் தலைமையில் குழுக்கள் அமைத்து விசாரிக்கப்படும் என உச்ச நீதிமன்றத்தில் இந்திய அரசின் தலைமை வழக்கறிஞர்கள் தெரிவித்தனர்.25 ஆகஸ்டு 2023 அன்று இந்திய உச்ச நீதிமன்றம் மணிப்பூர் வன்முறைகள் தொடர்பாக வழக்குகளை அசாம் மாநிலத்திற்கு மாற்றிட உத்தரவிட்டது.
# மணிப்பூர் வன்முறைகள், 2023

## பின்னணி

20 ஏப்ரல் 2023 அன்று மணிப்பூர் உயர் நீதிமன்றம், மெய்தி சமூகத்தை, பட்டியல் பழங்குடியினர் (எஸ்டி) பட்டியலில் சேர்க்க வேண்டும் என்ற கோரிக்கையை பரிசீலிக்க வேண்டும்" என்று மணிப்பூர் மாநில அரசுக்கு உத்தரவிட்டது. மெய்தி மக்களுக்கு பழங்குடியினர் தகுதி வழங்கினால், மலைப்பகுதிகளில் மெய்தி மக்கள் நிலங்களை வாங்கிக் குவிப்பர் என குகி மக்கள் பயந்தனர்.  
இம்பால் பள்ளத்தாக்கில் இந்து சமயம் சார்ந்த மெய்திகள் 53% மக்கள் தொகையைக் கொண்டது. மேலும் மெய்தி மக்கள் மாநிலத்தின் மலைப்பகுதிகளில் குடியேறுவது தடைசெய்யப்பட்டுள்ளது. ஆனால் குக்கி பழங்குடியின மக்கள் பள்ளத்தாக்கு பகுதியில் குடியேறுவதற்கு தடை விதிக்கப்படவில்லை. மணிப்பூர் மாநிலத்தின் 3.5 மில்லியன் மக்களில் சுமார் 40% உள்ள குக்கிகள் மற்றும் நாகாக்கள் அடங்கிய பழங்குடி மக்கள் ஆவார். இம்மக்கள் பாதுகாக்கப்பட்ட மலைப்பகுதிகளில் வசிக்கின்றனர்.
# மணிப்பூர் வன்முறைகள், 2023

## கண்ணோட்டம்

மணிப்பூர் முதல்வர் ந. பீரேன் சிங், ஏப்ரல் 28 அன்று சுராசந்த்பூருக்குச் சென்று திறந்தவெளி உடற்பயிற்சி கூடத்தைத் திறந்து வைக்கத் திட்டமிட்டிருந்தார். திறப்பு விழா நடைபெறுவதற்கு முன்னர் ஏப்ரல் 27 அன்று குக்கி பழங்குடியின போராட்டக்காரர்களால் உடற்பயிற்சி கூடத்திற்கு தீ வைக்கப்பட்டது. மணிப்பூரில் பழங்குடியினர் அல்லாத மெய்தி மக்கள் ஆதிக்கம் செலுத்தும் மேற்கு இம்பால் மாவட்டம், காக்சிங் மாவட்டம், தவுபல் மாவட்டம், ஜிரிபாம் மாவட்டம் மற்றும் ஜிரிபாம் மாவட்டம், பிஷ்ணுபூர் மாவட்டம் மற்றும் குகி பழங்குடியினர் ஆதிக்கம் செலுத்தும் சுராசாந்துபூர் மாவட்டம், காங்போக்பி மாவட்டம் மற்றும் தேங்க்னௌபால் மாவட்டங்கள் உட்பட எட்டு மாவட்டங்களில் ஊரடங்கு உத்தரவு விதிக்கப்பட்டது.  
மணிப்பூர் உயர் நீதிமன்றத்தின் இந்தத் தீர்ப்பை எதிர்த்து அனைத்து பழங்குடி மாணவர் சங்கமான மணிப்பூர் (ATSUM) என்ற குக்கி அமைப்பு, "பழங்குடியினர் ஒற்றுமை அணிவகுப்பு" 3 மே 2023 அன்று பேரணிக்கு அழைப்பு விடுத்ததது. அது வன்முறையாக மாறியது. சுராசந்த்பூர் மாவட்டத்தில் குக்கி மாணவர் அமைப்பினர் தீ வைப்பதில் ஈடுபடத் தொடங்கினர் மற்றும் உள்ளூர் மெய்தெய் மக்கள் மீது தாக்குதல்கள் தொடுத்தனர். இந்த குக்கு மாணவர் அணிவகுப்பில் 60,000க்கும் மேற்பட்டவர்கள் கலந்துகொண்டதாக கூறப்படுகிறது.  
வன்முறையின் போது பழங்குடியினர் அல்லாத பகுதிகளில் பெரும்பாலும் கிறிஸ்தவ பழங்குடியினரின் குடியிருப்பு மற்றும் தேவாலயங்கள் தாக்கப்பட்டன. காவல்துறையின் கூற்றுப்படி, இம்பாலில் பழங்குடியின மக்களின் பல வீடுகள் தாக்கப்பட்டன. மேலும் 500 குடியிருப்பாளர்கள் இடம்பெயர்ந்து லாம்பேல்பட்டில் தஞ்சம் புகுந்தனர். வன்முறையால் பாதிக்கப்பட்ட சுமார் 1000 மெய்திகளும் இப்பகுதியை விட்டு வெளியேறி விஷ்ணுபூரில் தஞ்சம் புகுந்தனர். காங்போக்பி நகரில் இருபது வீடுகள் எரிக்கப்பட்டன.சுராசந்த்பூர், காக்சிங், காஞ்சிப்பூர், சோய்பம் லைகாய், தேனுகோபால், லாங்கோல், காங்போக்பி மற்றும் மோரே ஆகிய இடங்களில் வன்முறைகள் வெடித்தது. அதே சமயம் இம்பால் பள்ளத்தாக்கிலும் வன்முறைகள் அதிகரித்தது. இதனால் பல வீடுகள், வழிபாட்டுத் தலங்கள் மற்றும் பிற சொத்துக்கள் எரிக்கப்பட்டு அழிக்கப்பட்டன.  
கலவரக்காரர்களை கட்டுப்படுத்த காவல் படை பல சுற்று கண்ணீர் புகை குண்டுகளை வீச வேண்டியிருந்தது. மே 3 அன்று அசாம் ரைப்பிள்ஸ் படையினர் மற்றும் இந்திய இராணுவத்தின் 55 பத்திகள் இப்பகுதியில் நிலைநிறுத்தப்பட்டன, மேலும் மே 4ஆம் தேதிக்குள் 9000க்கும் அதிகமான மக்கள் பாதுகாப்பான இடங்களுக்கு மாற்றப்பட்டனர். மே 5இல் சுமார் 20,000 பேர் இராணுவப் பாதுகாப்பின் கீழ் முகாம்களுக்கு வெளியேற்றப்பட்டனர். இந்திய அரசின் 5 துணைநிலை இராணுவப்படைகளை இப்பகுதிக்கு விமானங்கள் மூலம் அனுப்பியது.
# மணிப்பூர் வன்முறைகள், 2023

## எதிர்வினைகள்

மணிப்பூர் முதல்வர் ந. பீரேன் சிங் "இரண்டு சமூகங்களுக்கிடையில் நிலவும் தவறான புரிதலால்" கலவரங்கள் தூண்டப்பட்டதாக குறிப்பிட்டு, இயல்புநிலையை மீட்டெடுக்குமாறு வேண்டுகோள் விடுத்தார். இந்திய அரசின் உள்துறை அமைச்சர் அமித் ஷா, 2023 கர்நாடகா தேர்தலுக்கான தனது பிரச்சார நிகழ்ச்சிகளை இரத்து செய்தார். மணிப்பூரில் கலவர நிலவரம் குறித்து முதல்வர் பிரேன் சிங்குடன் தொலைபேசியில் பேசினார்.
வன்முறைகளின் போது காவல் துறை மற்றும் துணை இராணுவப்படைகளின் ஆயுதக் கிடங்கிலிருந்து காணாமல் போன 800 துப்பாக்கிகள் மற்றும் 11,000 துப்பாக்கி குண்டுகள் கலவரக்காரர்களிடமிருந்து பறிமுதல் செய்யப்பட்டது.மிசோரம் மாநிலத்தில் வாழும் நூற்றுக்கணக்கான மெய்தி மக்கள் மணிப்பூர் மற்றும் அசாம் நோக்கி புலம்பெயர்ந்து வருகின்றனர்.
# ஆப்கானித்தானில் சமயமின்மை

பன்னாட்டு மனிதநேயவாதிகள் நடத்திய ஆய்வின்படி, இறைமறுப்பு அல்லது மதம் மாறுபவர்களுக்கு மரணதண்டனை வழங்கும் உலகின் ஏழு நாடுகளில் (மற்ற ஆறு நாடுகளும் ஈரான், மாலத்தீவுகள், மொரிட்டானியா, பாகிஸ்தான், சவுதி அரேபியா, சூடான்) ஆப்கானித்தானும் ஒன்றாகும். 2012 *வின் கலூப் சமய மற்றும் இறைமறுப்பு உலகளாவிய குறியீடு* அறிக்கையின்படி, மக்கள் நாத்திகர் என்று மிகவும் குறைவாக ஒப்புக்கொள்ளக் கூடிய நாடுகளில் ஆப்கானிஸ்தான் இடம் பெற்றுள்ளது.  
சமயத் துறவு என்பது ஆப்கானிஸ்தானின் இசுலாமியச் சட்ட முறைமையின் கீழ் ஒரு குற்றமாகும். சமயத் துறவு அல்லது சமய எதிர்ப்பாளர்களை கருணையுடன் பார்க்க முடியாது.
# அல்பேனியாவில் சமயமின்மை

சமயமின்மை, இறைமறுப்பு, அஞ்ஞானவாதம் ஆகியவை முக்கிய நம்பிக்கைகளான இஸ்லாம் மற்றும் கிறிஸ்தவத்துடன் அல்பேனியர்களிடையே உள்ளன. பெரும்பான்மையான அல்பேனியர்கள் மதச்சார்பற்ற வாழ்க்கையை நடத்துகிறார்கள். அவர்களின் வாழ்க்கை முறையை வடிவமைக்க அல்லது நிலைநிறுத்த சமயக் கருத்துக்களை நிராகரிக்கின்றனர்.  
உதுமானியப் பேரரசின் பிற்பகுதியில், அல்பேனிய தேசியவாதத்தின் எழுச்சியின் பின்னணியிலும் அல்பேனியாவில் மதகுரு எதிர்ப்பு பின்னனியிலும் சமயமின்மை அல்பேனியாவில் எழுந்தது. இக்காலகட்டத்தில் எழுத்தாளர்கள் மதத்திற்கு எதிரான தூண்டுதலைப் பயன்படுத்தியிருந்தாலும், மதத்தை கைவிடுவதற்கான முதல் பொது பரிந்துரை பேசுதல் 1934 இல் இசுமெட் டோடோவினாலும், அதைத் தொடர்ந்து 1935 இல் அனசுடாசு பிளாசரியின் படைப்புகள் மூலமும் இடம்பெற்றது.
# ஆத்திரேலியாவில் சமயமின்மை

இறைமறுப்பு, அறியவியலாமைக் கொள்கை, சமய ஐயப்பாடு, கட்டற்ற சிந்தனை, மதச்சார்பற்ற மனிதநேயம் அல்லது பொது சமயமின்மை போன்றவை ஆத்திரேலியாவில் அதிகரித்து வருகின்றன. போருக்குப் பிந்தைய ஆத்திரேலியா மிகவும் மதச்சார்பற்ற நாடாக மாறியுள்ளது. பெரும்பாலான மக்களின் வாழ்வில் மதம் முக்கியப் பங்கு வகிக்கவில்லை.  
நாட்டின் 2021 மக்கள்தொகைக் கணக்கெடுப்பில், 38.9% ஆத்திரேலியர்கள் (அல்லது 9,886,957 பேர்) 'மதம் இல்லை' அல்லது அவர்களின் மதம் சாராமையைக் குறிப்பிட்டுள்ளனர். 2016 ஆம் ஆண்டு மக்கள்தொகைக் கணக்கெடுப்பைவிட இது கிட்டத்தட்ட ஒன்பது சதவீதம் (2,846,240 பேரைவிட) அதிகம். 7.2% பேர் தங்கள் மதத்தைக் குறிப்பிடவில்லை அல்லது தெளிவற்ற பதிலைக் கொடுத்தனர். அதாவது 46% ஆஸ்திரேலியர்கள் 2021 மக்கள் தொகைக் கணக்கெடுப்பில் மதத் தொடர்பைக் கூறவில்லை. இது கடந்த மக்கள் தொகைக் கணக்கெடுப்பைவிட 6.4% அதிகமாகும்.
# 2023 ஆல்பர்ட்டா காட்டுத்தீ

**2023 ஆல்பர்ட்டா காட்டுத்தீ** (*2023 Alberta wildfires*) கனடா நாட்டில் உள்ள ஆல்பர்ட்டா மாகாணப் பகுதியில் 2023 ஆம் ஆண்டு மே மாதத்தில் ஏற்பட்டுள்ள பயங்கர காட்டுத் தீ விபத்தைக் குறிக்கிறது. கொழுந்து விட்டும், வேகமாகவும் தீ தொடர்ந்து பரவி வருவதால் பல அடி உயரத்துக்கு புகை மண்டலம் எழும்பி உள்ளது. மே 6, 2023 ஆம் நாள் நிலவரப்படி, மாகாணம் முழுவதும் 108 காட்டுத்தீ சம்பவங்கள் நிகழ்ந்துள்ளன. பல சமூகங்கள் வெளியேற்ற உத்தரவுகளின் கீழ் வைக்கப்பட்டுள்ளன. இதன் விளைவாக 25,000 எண்ணிக்கைக்கும் மேற்பட்ட மக்கள் வெளியேற்றப்பட்டனர். காட்டுத் தீயில் 1458 எக்டேர் பகுதி எரிந்து நாசமாகி இருக்கிறது. தீயை அணைக்க பல்வேறு நடவடிக்கைகள் எடுக்கப்பட்டு வருகின்றன. தீயணைப்பு வீரர்கள் கடுமையாக போராடி வருகிறார்கள். காட்டுத் தீயில் சிக்கி ஏராளமான வீடுகளும் எரிந்துள்ளன.  
காட்டுத் தீ காரணமாக மேற்கு கனடாவில் வெப்பம் அதிகரித்துள்ளது. ஆல்பர்ட்டாவில் சில பகுதிகளில் தீயின் சீற்றத்தால் பனி உருகி பிரிட்டிசு கொலம்பியா உட்புற பகுதியில் வெள்ளப்பெருக்கு ஏற்பட்டுள்ளது. பிரிட்டிசு கொலம்பியாவில் ஆறுகளின் கரைகள் உடைந்து தண்ணீர் ஊருக்குள் புகுந்தது. வெப்பம் காரணமாக பனி உருகுவது அதிகமாகியுள்ளது. ஆறுகள், சிற்றோடைகளில் அழுத்தத்தை ஏற்படுத்தியது என்று அவசரகால மேலாண்மை அமைச்சகம் தெரிவித்தது. காட்டுத்தீ, வெப்பம் காரணமாக 13 ஆயிரம் பேர் வீடுகளில் இருந்து வெளியேற்றப்பட்டுள்ளனர்.
# 2023 ஆல்பர்ட்டா காட்டுத்தீ

## வெளியேற்றங்கள்

ஆல்பர்ட்டா மாகாணம் முழுவதும் பல சமூகங்களுக்கு வெளியேற்ற உத்தரவுகள் வழங்கப்பட்டன.  
அருகாமையில் நிகழ்ந்த இரண்டு காட்டுத் தீ சம்பவங்கள் காரணமாக ஏப்ரல் 29 ஆம் தேதி, மேற்கு மத்திய ஆல்பர்ட்டாவிலுள்ள எவன்சுபர்க் மற்றும் எண்ட்விசுடலின் குக்கிராமங்களுக்கு கட்டாய வெளியேற்ற உத்தரவுகள் பிறப்பிக்கப்பட்டன. மே 3 ஆம் தேதி வெளியேற்ற உத்தரவு நீக்கப்பட்டது. ஆனால் தீயின் அளவு அதிகரித்து வருவதால் மே மாதம் 4 ஆம் தேதி மீண்டும் வெளியேற்ற உத்தரவுகள் பிறப்பிக்கப்பட்டன.  
பாக்சு லேக் 162 இந்திய பாதுகாப்புப் பகுதியில் அமைந்துள்ள பாக்சு லேக் எனப்படும் இணைக்கப்படாத சமூகத்திற்கு , மே 3 ஆம் தேதி வெளியேற்ற உத்தரவு வழங்கப்பட்டது, மே 5 ஆம் தேதிக்குள் அனைத்து குடியிருப்பாளர்களும் அப்பகுதியிலிருந்து வெளியேற்றப்பட்டனர். மே 5 ஆம் தேதி வரையிலான நிலவரப்படி உள்ளூர் காவல் நிலையம், பொதுக் கடை மற்றும் குறைந்தது 20 வீடுகள் தீயில் நாசமாகியுள்ளன.  
எட்மண்டனில் இருந்து தென்மேற்கே சுமார் 133 கிலோமீட்டர் தொலைவில் அமைந்துள்ள திரேட்டன் பள்ளத்தாக்கு நகரத்திற்கு மே 4 ஆம் தேதியன்று வெளியேற்ற உத்தரவு பிறப்பிக்கப்பட்டது. அங்கு ஒரு கட்டிடம் இடிந்து விழுந்ததாக உள்ளூர் தீயணைப்புத் துறை தெரிவித்துள்ளது.  
அருகில் ஏற்பட்ட காட்டுத் தீ காரணமாக மே 5 ஆம் தேதியன்று நோர்டெக்கு குக்கிராமம் மற்றும் பிக் ஆர்ன் 144ஏ இன் இந்திய இருப்புக்களுக்கு வெளியேற்ற உத்தரவு பிறப்பிக்கப்பட்டது  
எட்சன் நகரத்திற்கு அருகிலும் பல காட்டுத் தீ சம்பவங்கள் காரணமாக மே 5 ஆம் தேதி வெளியேற்ற உத்தரவுகள் பிறப்பிக்கப்பட்டன.  
பாக்சு கிரீக்கு நகரம் மற்றும் குக்கிராமமான லிட்டில் சுமோக்கி பகுதிகளுக்கும் மே மாதம் 6 ஆம் தேதி வெளியேற்ற உத்தரவு பிறப்பிக்கப்பட்டது.  
மே 6 ஆம் தேதி ஆல்பர்ட்டா மாகாணம் முழுமைக்கும் மாகாண அவசர நிலை அறிவிக்கப்பட்டது.
# 2023 ஆல்பர்ட்டா காட்டுத்தீ

## தீயணைப்பு

ஆல்பர்ட்டா காட்டுத்தீயில் இருந்து காக்கும் பருவகால வனப்பகுதி தீயணைப்பு வீரர்கள் மற்றும் ஆண்டு முழுவதும் பணியாற்றும் தீயணைப்பு வீரர்கள் காட்டுத்தீயை கட்டுப்படுத்தும் பணியில் ஈடுபட்டுள்ளனர். மே 5 ஆம் தேதி, ஒன்டாரியோ மற்றும் கியூபெக் மாகாணங்களில் இருந்து 79 தீயணைப்பு வீரர்கள் தீயை அணைக்கும் முயற்சிகளுக்கு உதவ வருவார்கள் என்று அறிவித்தது. ஆல்பர்ட்டாவின் பிரதமர் டேனியல் இசுமித்து, தீயினால் 121,909 ஏக்கர் பரப்பளவு எரிந்துள்ளதாக தெரிவித்தார்.
# கொடுதி வழிபாடு

**கொடுதி வழிபாடு** என்பது தீமைதரும் தெய்வங்களுக்குப் படையலிடுவதைக் குறிப்பதாகும். இவ்வாறு படையல் இடுவதால் தீமை தரும் தெய்வங்கள் துன்பம் தராமல் சாந்தியடையும் என்று நம்புகின்றனர்.
# கொடுதி வழிபாடு

## பிரிவுகள்

விவசாயக் கொடுதி, வேட்டைக் கொடுதி என இருவகைப் பிரிவுகளில் கொடுதி சடங்குகள் உள்ளன.
- கச்சிக் கொடுதி - அறுவடைக்கு முன்னர் செய்யப் படும் வழிபாடு எனவே கார்த்திகை கொடுதி எனவும் அழைக்கப்படுகிறது.  
வனதேவதைகளைத் திருப்திப்படுத்தவும், நோய் அண்டாமலிருக்கவும் இவ்வழிபாட்டினை நடத்துகின்றனர். இவ்வழிபாட்டினை நடத்தும்போது கார்த்திகைச் சாற்றுப்பாடல் பாடுவது வழக்கம். இவ்வழிபாட்டு விழாவினை அவர்கள் நடத்தும் அனைத்துவிழாக்களை விடவும் சிறப்பாகவும் மகிழ்ச்சியாகவும் ஒவ்வொரு குடியிருப்பிலும் கொண்டாடுகின்றனர்.
# விக்கிப்பீடியா:முதற்பக்கக் கட்டுரைகள்/மே 7, 2023

<div id="mp-tfa-img">  
</div>
**குனாக்சா சமர்** என்பது கிமு 401 கோடையின் பிற்பகுதியில் பாரசீக மன்னர் இரண்டாம் அர்தசெராக்சஸ் மற்றும் அவரது தம்பி இளைய சைரஸ் ஆகியோருக்கு இடையே அகாமனிசிய சிம்மாசனத்தைக் கைப்பற்ற நடந்த சமராகும். சைரசின் கிளர்ச்சியால் நடந்த இந்த பெரும் போரானது பாபிலோனுக்கு வடக்கே 70 கிமீ, தொலைவில் யூப்ரடீசின் இடது கரையில் உள்ள குனாக்சா என்ற இடத்தில் நடந்தது. இந்தப் போரின் முதன்மை சான்றாக இப்போரில் கலந்துகொண்ட கிரேக்க வீரர் செனபோன் எழுதிய நூல் உள்ளது. **மேலும்...**
---
<div id="mp-tfa-img">  
</div>
**மகாஜனபாதங்கள்** என்பவை பண்டைக்கால இந்தியாவில் நிலைத்திருந்த 16 இராச்சியங்கள் அல்லது சிலவர் ஆட்சிக் குடியரசுகள் ஆகும். இவை இரண்டாம் நகரமயமாக்கல் காலத்தின் போது கி. மு. 6ஆம் நூற்றாண்டு முதல் கி. மு. 4ஆம் நூற்றாண்டு வரை நிலைத்திருந்தன. கி. மு. 6 முதல் 5 ஆம் நூற்றாண்டு வரையிலான காலமானது ஆரம்ப கால இந்திய வரலாற்றில் ஒரு முக்கியமான திருப்பு முனையாகப் பெரும்பாலும் கருதப்படுகிறது. சிந்துவெளி நாகரிகத்தின் வீழ்ச்சிக்குப் பிறகு இக்காலத்தின் போது இந்தியாவின் முதல் பெரும் நகரங்கள் தோன்றின. சமண இயக்கங்களின் (பௌத்தம் மற்றும் சைனம் உள்ளிட்ட) வளர்ச்சியின் காலமாகவும் இது திகழ்ந்தது.**மேலும்...**
# இந்தியத் தேர்தல்கள் 2025

**இந்தியாவில் 2025 தேர்தல்களில்** மாநிலங்களவை மற்றும் 1 மாநிலம் மற்றும் 1 ஒன்றியப் பகுதி சட்டப் பேரவைகளின் தேர்தல்கள் அடங்கும் என்று எதிர்பார்க்கப்படுகிறது.
# இந்தியத் தேர்தல்கள் 2025

## சட்டப் பேரவைத் தேர்தல்கள்

| - | பிப்ரவரி 2025* | தில்லி | ஆம் ஆத்மி கட்சி | அரவிந்த் கெஜ்ரிவால் | ''முடிவு
செய்ய
வேண்டும்'' |
| --- | --- | --- | --- | --- | --- |
| அக்டோபர் / நவம்பர் 2025* | பீகார் | பாரதிய ஜனதா கட்சி | நிதிஷ் குமார் | ''முடிவு
செய்ய
வேண்டும்'' |  |
| ஐக்கிய ஜனதா தளம் | } |  |  |  |  |
சட்டசபை பதவிக்காலத்திற்கான தற்காலிக அட்டவணை
# இந்தியத் தேர்தல்கள் 2025

## மேலும் பார்க்கவும்

- இந்தியத் தேர்தல்கள் 2024
- மாநிலங்களவைத் தேர்தல்கள் 2025
- இந்தியத் தேர்தல்கள் 2026
# இந்தியத் தேர்தல்கள் 2026

**இந்தியாவில் 2026 தேர்தல்கள்** மாநிலங்களவை மற்றும் 4 மாநிலங்கள் மற்றும் 1 ஒன்றியப் பகுதி சட்டப் பேரவைகளின் தேர்தல்களை உள்ளடக்கும் என்று எதிர்பார்க்கப்படுகிறது.
# இந்தியத் தேர்தல்கள் 2026

## சட்டப் பேரவைத் தேர்தல்கள்

ஆதாரங்கள்:
| - | மார்ச்/ஏப்ரல் 2026* | அசாம் | பாரதிய ஜனதா கட்சி | ஹிமாந்த பிஸ்வாஸ் சர்மா | ''முடிவு
செய்ய
வேண்டும்'' |
| --- | --- | --- | --- | --- | --- |
| அசாம் கண பரிசத் |  |  |  |  |  |
| ஐக்கிய மக்கள் கட்சி லிபரல் |  |  |  |  |  |
| மார்ச்/ஏப்ரல் 2026* | மேற்கு வங்காளம் | அகில இந்திய திரிணாமுல் காங்கிரசு | மம்தா பானர்ஜி | ''முடிவு
செய்ய
வேண்டும்'' |  |
| ஏப்ரல்/மே 2026* | தமிழ்நாடு | திராவிட முன்னேற்றக் கழகம் | மு. க. இசுடாலின் | ''முடிவு
செய்ய
வேண்டும்'' |  |
| இந்திய தேசிய காங்கிரசு |  |  |  |  |  |
| விடுதலைச் சிறுத்தைகள் கட்சி |  |  |  |  |  |
| இந்தியப் பொதுவுடைமைக் கட்சி |  |  |  |  |  |
| இந்தியப் பொதுவுடமைக் கட்சி (மார்க்சிஸ்ட்) |  |  |  |  |  |
| ஏப்ரல் 2026* | புதுச்சேரி | அகில இந்திய நமது ராஜ்ஜியம் காங்கிரஸ் | ந. ரங்கசாமி | ''முடிவு
செய்ய
வேண்டும்'' |  |
| பாரதிய ஜனதா கட்சி |  |  |  |  |  |
| மே 2026* | கேரளா | இடதுசாரி ஜனநாயக முன்னணி | பிணறாயி விஜயன் | ''முடிவு
செய்ய
வேண்டும்'' | } |
சட்டப் பேரவை பதவிக்காலத்திற்கான தற்காலிக அட்டவணை
# உம்பாடியு

**உம்பாடியு** (*Umbadiyu*) அல்லது **உபத்யு** (*Ubadyu*) என்பது தெற்கு குஜராத் மாநிலம், நவ்சாரி, சூரத் மற்றும் வல்சாடு மாவட்டத்தில் தயாரிக்கப்படும் ஒரு உணவு ஆகும்.  
இருப்பினும், இந்த உணவு வல்சாடு மாவட்ட கிராமப்புறங்களில் அல்லது தேசிய நெடுஞ்சாலை எண் 48 டுங்ரி முதல் உமர்கம் பகுதி வரை தயாரிக்கப்படுகிறது. மேலும் தாத்ரா & நகர் ஹவேலி மற்றும் தாமன் & தியூ யூனியன் பிரதேசத்திலும் காணப்படுகிறது.
இந்த உணவு பெரும்பாலும் குளிர்காலத்தில் உண்ணப்படுகிறது.
# உம்பாடியு

## உணவின் பொதுவான பொருட்கள்

- உருளைக்கிழங்கு
- பச்சை அவரை
- செவ்வள்ளிக் கொடி
- வற்றாளை
- குப்பைமேனி என்ற தொட்டால் எரிச்சலூட்டுகிற ஒருவகை செடி
- கம்போய் என்ற புதரில் இருந்து கிடைக்கும் கருப்பு தேன் மணம்  
மண்ணின் தன்மைக்கு தனித்துவமான உணவு ஆகும். வட்டமான மண் பானையில் செய்யப்பட்ட உணவு தலைகீழாக நெருப்பில் போடப்படுகிறது.  
புகைபிடிக்கும் சுவையால் இந்த உணவு 'குசராத்தி பார்பெக்யூ' என்று அழைக்கப்படுகிறது. இந்த உணவு பெரும்பாலும் பச்சை மிளகாய் சட்னி மற்றும் தயிர் சேர்த்த பானத்துடன் பரிமாறப்படுகிறது.  
பிரபல இந்தி தொலைக்காட்சி நிகழ்ச்சியான தாரக் மேத்தாவின் கா உல்டா சசுமா இந்த உணவை ஒருமுறை நிகழ்ச்சியில் குறிப்பிட்டது. உம்பாடியு புருன்சிற்கு ஜெதலால் இந்நிகழ்ச்சிக்கு ஏற்பாடு செய்தார்.
# உம்பாடியு

## மேலும் பார்க்க

- இந்திய உணவுமுறை
# தெளூர் குலுங்

**தெளூர் குலுங்** (*Telur gulung*) என்பது ஒரு பாரம்பரிய இந்தோனேசிய நாட்டு உணவாகும். ஒரு முட்டையை வறுத்து, பின்னர் பொதுவாக மூங்கிலால் செய்யப்பட்ட ஒரு சூலைப் பயன்படுத்தி உருட்டுவார்கள். இந்த உணவை அடிக்கடி பள்ளிகளுக்கு முன்பாக தெருவோர வியாபாரிகள் பரிமாறி விற்கின்றனர். தெலுர் குலுங் ஒரு பழம்பெரும் சிற்றுண்டியாகும். ஏனெனில் இது 1990 ஆம் ஆண்டில் இருந்து விற்கப்பட்டு வருகிறது.
# கிசுடோடோ

**கிசுடோடோ** (*Gizdodo*) என்பது சிசார்ட் எனப்படும் விலங்கின் இரைப்பையின் ஒரு பகுதி மற்றும் வாழைப்பழம் ஆகியவற்றால் செய்யப்படும் ஒரு உணவாகும். மேலும் வீட்டில் அல்லது சில பண்டிகை கொண்டாட்டங்களில் சாப்பிடப்படும் ஒரு சுவையான உணவாகும்.
# கிசுடோடோ

## கண்ணோட்டம்

வாழைப்பழம், கோழி இறைச்சி, மசாலா, வெங்காயம், பெல் மிளகு மற்றும் ரோடோ எனப்படும் ஹபெனெரோ மிளகு ஆகியவற்றைப் பயன்படுத்தி இந்த கலவை தயாரிக்கப்படுகிறது. மஞ்சள் முள்ளங்கி கூட சேர்க்கலாம்.  
வாழைப்பழம் மற்றும் கீரை தனித்தனியாக ஒரு வாணலியில் வறுக்கப்படுகிறது. பின்னர் மீதமுள்ள பொருட்களிலிருந்து (நறுக்கப்பட்ட வெங்காயம், துண்டுகளாக்கப்பட்ட மிளகு, மசாலா, மேகி க்யூப்சு, உப்பு போன்றவை) சாசில் இரண்டும் சேர்க்கப்படுகின்றன. கிசுடோடோவை தனியாக பரிமாறலாம். அரிசி அல்லது ச்பாகெட்டி எனப்படும் நூடுல்சு உடன் சாப்பிடலாம்.
# ஆவி வழிபாடு

**ஆவி வழிபாடு** என்பது மிகத் தொன்மையான வழிபாடுகளில் ஒன்றாகும். நோய்கள், தடைகள் போன்றவற்றுக்கு இறந்தவர்களின் ஆவியும் காரணமென ஆதிகுடிகள் நம்பினார்கள். அதனால் இறந்தோரின் ஆவியை திருப்திபடுத்த வழிபாடு முறையை வகுத்தனர். வைதீக இந்து சமயத்தில் நீத்தார் வழிபாடு போல நாட்டார் வழிபாடுகளில் ஆவி வழிபாடு எண்ணற்ற சடங்குகளோடு உள்ளது.  
இறந்தோர் நினைவுகள் குடும்பத்திலுள்ளோர், சமூகத்திலுள்ளோரை பயம் கொள்ள செய்கின்றன. அதனால் மக்கள் ஆவிகளை வழிபட தொடங்கினார்கள்.
# ஆவி வழிபாடு

## வழிபாடு

ஆவி வழிபாட்டினைக் காணிக்காரர்கள் சாவு என்றழைக்கின்றனர். யானை, புலி. பாம்பு போன்றவற்றால் கொல்லப்பட்டவர்களின் ஆவிகளை முறையே ஆனைச்சாவு, புலிச்சாவு, பாம்புச் சாவு என்று அழைக்கின்றனர். முதுமையால் இறந்தவர்களின் ஆவி முதுச்சாவு என்று அழைக்கப்படுகின்றது.
# ஆவி வழிபாடு

## நடுகற்கள்

தொட்டியம் நாயக்கர் போன்ற மக்கள் குழுவினர் இறந்தோர்களுக்காக நடுகல் வைத்து வழிபடுகின்ற வழக்கம் கொண்டிருக்கிறார்கள். இவ்வினத்தில் ஆண்-பெண் இருபாலருக்கும் நடுகல் வழிபாடு உண்டு. குழந்தைகளுக்குக் கிடையாது. அதாவது குழந்தைகளுக்குப் பால் பற்கள் விழாமல் இருந்தால் நடுகல் இல்லை. பல்விழுந்த பருவத்து குழந்தைகளுக்கு நடுகல் வழிபாடு உண்டு.  
அதேபோல ஊர் பஞ்சாயத்தால் ஒதுக்கி வைக்கப்பட்டு இறந்து போனவர்களுக்கு நடுகல் வழிபாடு கிடையாது. தற்கொலை செய்து கொண்டவர்களுக்கும் நடுகல் வழிபாடு இல்லை.
# ஆவி வழிபாடு

## இறந்தோர் வழிபாடு

தமிழகமெங்கும் தங்கள் குடும்பத்தில் இறந்தோர்களை வழிபடும் வழக்கம் உள்ளது. இதுவும் ஆவி வழிபாடு முறை என்றாலும் தங்கள் குடும்பத்தை சேர்ந்தவர் இறந்ததால் வழிபடுவது ஒரு கடமையாக கருதி செய்கின்றனர்.
# ஆவி வழிபாடு

## இறந்தோர் வழிபாடு

### பட்டவன் வழிபாடு

இறந்த ஆணை பட்டவன் என்னும், இறந்த பெண்ணை பட்டச்சி என்றும் அழைக்கின்றனர்.  
பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர்.  
- புலிக் குத்தி பட்டான்
- பன்றிக் குத்தி பட்டான்
- முயல் குத்தி பட்டான்
- யானைக்குத்தி பட்டான்
- பாம்புகடித்துப் பட்டான்
# ஆவி வழிபாடு

## முத்தன் முத்தி வழிபாடு

பழங்குடிகளிடம் வயதாகி இறந்த ஆணை முத்தன் என்றும், வயதாகி இறந்த பெண்ணை முத்தி என்றும் வழிபடும் வழக்கமுள்ளது. ஒருவர் இறந்ததும் மூன்றாண்டுகள் கழிந்த பின் அவரது ஆவியைச் சாற்றுப் பாடல் பாடி தோற்றுவித்துக் கோயில் கட்டி வழிபாடு நடத்துகின்றனர். அதன் பின் ஐந்து அல்லது பத்து வருடங்களுக்கு ஒருமுறை இவ்வழிபாட்டினை நிகழ்த்துகின்றனர்
# கந்து குகூல்கு

**கந்து குகூல்கு** (*Kandu Kukulhu*) அல்லது சூரை கறி ஒரு பாரம்பரிய மாலத்தீவு உணவு ஆகும். சூரை எனப்படும் மீன் மற்றும் மசாலாப் பொருட்களுடன் உருட்டப்பட்டு தேங்காய் பாலில் சமைக்கப்படுகின்றது.
# கந்து குகூல்கு

## சொற்பிறப்பியல்

கந்து குகூல்கு என்பது "கடலின் கோழி" என்று மொழிபெயர்க்கப்பட்டுள்ளது.
# கந்து குகூல்கு

## தயாரிப்பு முறை

சூரை எனப்படும் மீன் கறிவேப்பிலையுடன் உருட்டப்பட்டு, தேங்காய் இலையின் துண்டுடன் ஒன்றாகக் கட்டப்படுகின்றன. கறி பொதுவாக ஒரே இரவில் தயாரிக்கப்படுகிறது. பின்னர் அரிசி அல்லது ரோசி எனப்படும் (பிளாட்பிரெட்) உடன் பரிமாறப்படுகிறது.
# பூர்வகுடிகள் பாதுகாப்பு மற்றும் அபின் விற்பனை கட்டுப்பாடு சட்டம் 1897

**பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் 1897** (Aboriginals Protection and Restriction of the Sale of Opium Act 1897), ஆத்திரேலியா நாட்டின் குயின்ஸ்லாந்து மாகாணச் சட்டமன்றத்தில் இயற்றப்பட்ட ஒரு சட்டமாகும்.
இது ஆத்திரேலியத் தொல்குடிகள் வசிக்கும் இடங்கள் மற்றும் நடமாட்டத்தை கட்டுப்படுத்தவும், பழங்குடியினர் குடியிருப்புக்களையும் உருவாக்குவதற்காக இயற்றப்பட்டச் சட்டமாகும்.  
இச்சட்டத்தில் திருத்தங்கள் மற்றும் பல்வேறு மாற்றுச் சட்டங்கள் 20ஆம் நூற்றாண்டில் நிறைவேற்றப்பட்டது. ஆனால் பூர்வகுடி நிலச் சட்டம் 1991 மற்றும் டோரஸ் ஸ்ட்ரெய்ட் தீவுகள் சட்டம் 1991 ஆகியவை நிறைவேற்றப்படும் வரை, நிலம் மற்றும் பூர்வகுடி மக்கள் மீதான கட்டுப்பாடு தொடர்பான 1897 சட்டத்தின் முக்கிய அம்சங்கள் மாற்றப்படவில்லை.
# பூர்வகுடிகள் பாதுகாப்பு மற்றும் அபின் விற்பனை கட்டுப்பாடு சட்டம் 1897

## பின்னணி

பத்தொன்பதாம் நூற்றாண்டின் பிற்பகுதியில், குயின்ஸ்லாந்தில் உள்ள பல ஆத்திரேலியத் தொல்குடிகள் தொற்றுநோய் பரவல், ஊட்டச்சத்து குறைபாடு மற்றும் அபின் பயன்பாடுகளால் பூர்வகுடி மக்கள் தொகை குறையும் நிலை ஏற்பட்டது. எனவே குயின்ஸ்லாந்து மாகாண அரசு 1897ஆம் ஆண்டில் பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் இயற்றியது.
# பூர்வகுடிகள் பாதுகாப்பு மற்றும் அபின் விற்பனை கட்டுப்பாடு சட்டம் 1897

## இதனையும் காண்க

- ஆஸ்திரேலிய பூர்வீக குடிமக்கள் வாரம்
- திருடப்பட்ட தலைமுறைகள்
- தேசிய மன்னிப்பு நாள்
# கூரோ பர்கர்

**கூரோ பர்கர்** (*Kuro Burger*) என்பது பர்கர் கிங் எனப்படும் விரைவு உணவு விடுதி சங்கிலியின் யப்பான் நாட்டின் உரிமையாளர்களால் விற்கப்படும் பர்கர் தயாரிப்பு வரிசையாகும். பன்கள் மற்றும் பர்கரின் சீசு மூங்கில் கரி உடன் கருப்பு நிறத்தில் இருக்கும். கெட்ச்அப் மற்றும் பர்கரில் உள்ள வெங்காயம் பீலிக்கணவாய் மை கருப்பு நிறத்தில் இருக்கும்.
# தஞ்சோங் சிப்பாட்

**தஞ்சோங் சிப்பாட்** (மலாய்: *Tanjung Sepat*; ஆங்கிலம்: *Tanjung Sepat*; சீனம்: 丹绒士拔) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு நகரம். மலேசியாவில் கடல் வகை உணவுகளுக்கு மிகவும் புகழ்பெற்ற சுற்றுலா தளமாக விளங்குகிறது.  
மலேசியத் தலைநகர் கோலாலம்பூரில் இருந்து தென்கிழக்கே 96 கி.மீ.; கிள்ளான் நகரில் இருந்து தெற்கே 60 கி.மீ.; பந்திங் நகரில் இருந்து தெற்கே 50 கி.மீ. தொலைவில் உள்ளது. இதற்கு அருகில் கம்போங் குண்டாங் (*Kampung Kundang*) எனும் கிராமம் உள்ளது.
# தஞ்சோங் சிப்பாட்

## இடப் பெயர்

தஞ்சோங் சிப்பாட் என்பது ஆங்கிலத்தில் மீன் முனை என்று பொருள்படும். தஞ்சோங் (*Tanjung*) என்றால் நில முனை; சிப்பாட் (*Sepat*) என்றால் கௌராமி மீன் (*Trichogaster Trichopterus Three Spot Gourami*). சில ஆண்டுகளுக்கு முன்னர், மலாக்கா நீரிணையில் ஏற்பட்ட கடல் மாசுபாடு காரணமாக, மீன்பிடி தொழில் குறைந்து இருந்தது. ஆனால் இப்போது தீவிரமடைந்து வருகிறது.  
இந்தக் கடற்கரை நகரத்தின் சுற்றுப்புறப் பகுதிகளில் அதிக அளவு பன்றி வளர்ப்பு நடைபெறுகிறது. அதனால் சுற்றுச்சூழல் மாசு இது ஏற்படுகிறது என்று பல உள்ளூர்வாசிகள் நம்புகிறார்கள். கட்டுக்கடங்காமல் கடலில் கலக்கும் கழிவுகளால் துர்நாற்றம் மட்டுமின்றி, மீன்பிடி தொழிலில் ஈடுபடுவோருக்கும் சிரமம் ஏற்படுவதாகவும் அறியப்படுகிறது.
# தஞ்சோங் சிப்பாட்

## பொது

மீனுக்கு புகழ்பெற்ற நகரம்]]
இந்த நகரம் சிலாங்கூர் மாநிலத்தின் தெற்குக் கடற்கரையில் மலாக்கா நீரிணையை எதிர்கொள்ளும் வகையில் அமைந்துள்ளது. அதன் உச்சக் கட்டத்தில், இந்த நகரம் 23,000-க்கும் அதிகமான மக்கள்தொகையைக் கொண்டிருந்தது.  
இளைய தலைமுறையினர் படிப்படியாக நகரங்களுக்கு வேலைக்காக இடம்பெயர்ந்ததால், சுமார் 10,000 கிராம மக்கள் மட்டுமே இங்கு இப்போது வசிக்கின்றனர். இருப்பினும், அவர்களில் 60% மக்கள் வெளியூர்வாசிகள். 55 வயதைத் தாண்டிய ஆயிரக்கணக்கான மக்கள் இங்கு வாழ்வதால், தஞ்சோங் சிப்பாட் நகரம் "நீண்ட ஆயுட்கால நகரம்" என்ற பட்டத்தையும் கொண்டுள்ளது.
# தஞ்சோங் சிப்பாட்

## பொது

### கிராமப்புற சுற்றுலா தலம

தொடக்கக் காலத்தில், பெரும்பாலான கிராமவாசிகள் பன்றி வளர்ப்பவர்களாகவும்; மீன் வளர்ப்பவர்களாகவும் தொழில் புரிந்தனர். தற்போதைய தஞ்சோங் சிப்பாட் நகரம் கிராமப்புற சுற்றுலாத் தலமாக வளர்ந்துள்ளது. கிராமத்தில் உள்ள ஒரே சீனப் பள்ளியில் மாணவர்களின் எண்ணிக்கையும் ஆண்டுக்கு ஆண்டு குறைந்து வருகிறது. இந்த நகரத்திற்கு அருகில் தும்போக் தோட்டத் தமிழ்ப்பள்ளி எனும் ஒரே தமிழ்ப்பள்ளியும் உள்ளது.
# தஞ்சோங் சிப்பாட்

## தும்போக் தோட்ட தமிழ்ப்பள்ளி

தஞ்சோங் சிப்பாட் நகரில் ஒரு தமிழ்ப்பள்ளி உள்ளது. அப்பள்ளியில் 70 மாணவர்கள் பயில்கிறார்கள்; 12 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  
| BBD1065 | தஞ்சோங் சிப்பாட் | SJK(T) Ladang Tumbuk | **தும்போக் தோட்டத் தமிழ்ப்பள்ளி** | 42800 | தஞ்சோங் சிப்பாட் | 79 | 12 | } |
| --- | --- | --- | --- | --- | --- | --- | --- | --- |
- **தும்போக் தோட்டத் தமிழ்ப்பள்ளியின் படங்கள்**
# சுலேகேக்

**சுலேகேக்** (*Julekake*) என்பது ஒரு நார்வே நாட்டில் தயாரிக்கப்படும் கிறிசுதுமசு கேக் ஆகும். இது வெண்ணெய், சர்க்கரை, ஏலக்காய், மசாலாப் பொருட்கள், மிட்டாய், பழங்கள், திராட்சைகள் மற்றும் பாதாம் ஆகியவற்றைக் கொண்டு செய்யப்பட்ட கேக் ஆகும். சில நேரங்களில் கேக்கிற்கு பதிலாக "கிறிசுதுமஸ் ரொட்டி" என்றும் அழைக்கப்படுகிறது. இதை சூடாக சாப்பிடலாம் அல்லது வறுத்து வெண்ணெயுடன் பரிமாறலாம்.
# சுலேகேக்

## தயாரிப்பு

வெதுவெதுப்பான பால், உப்பு மற்றும் ஏலக்காய் ஆகியவற்றுடன் சர்க்கரையை கலந்து கேக் தயாரிக்கப்படுகிறது.  
பின்னர் கலவையில் ஈச்ட் சேர்த்து, ஓட்சு, வெண்ணெய் மற்றும் முட்டை, உலர்ந்த மற்றும் மிட்டாய், பழங்களுடன் கலக்கப்படுகின்றது.  
மாவு மடிந்த பிறகு, ரொட்டி பிசைந்து வெண்ணெய் கொண்டு துலக்கப்படுகிறது. பின்னர் இரண்டு உயர்வுகள் வைத்து பரிமாறப்படுகின்றது.
# ஆசர்பைசானில் சமயமின்மை

ஆசர்பைசான் சமயமின்மை என்பது வேறுபட்ட மக்கள்தொகை கணக்கெடுப்பு மற்றும் கருத்துக்கணிப்புகளின்படி அமைகின்றது. ஆசர்பைசானில் இஸ்லாம் முதன்மையான நம்பிக்கையாக இருந்தாலும், ஆசர்பைசானில் மத சார்பு பெயரளவுக்கு இருந்தாலும் உண்மையாக பின்பற்றுபவர்களின் சதவீதங்கள் மிகக் வாகவுள்ளது. ஆசர்பைசானில் உள்ள நாத்திகர்கள் அல்லது அறியவியலாமைக் கொள்கையுள்ளவர்களின் எண்ணிக்கையை கணக்கிடுவது கடினம், ஏனெனில் அவர்கள் நாட்டின் மக்கள்தொகை கணக்கெடுப்பில் அதிகாரப்பூர்வமாக கணக்கிடப்படவில்லை.
# வங்காளதேசத்தில் சமயமின்மை

வங்காளதேசத்தில் சமயமின்மை என்பது அரிதானதும் வெளிப்படையாக அசாதாரணமானதுமாகும். 2014 - 2015 இற்கு இடையில் நடத்தப்பட்ட கல்லூப் கணக்கெடுப்பில், வங்காளதேசத்தில் சுமார் 1% இற்கும் குறைவானவர்கள் நாத்திகர்களாக அடையாளம் காணப்பட்டதாகக் கண்டறியப்பட்டது. ஏனெனில் பதிலளித்தவர்கள் அனைவரும் ஒரு மதத்தைக் கொண்டுள்ளனர் அல்லது நம்புகிறார்கள் எனப்பதிலளித்தனர். 2021 மதிப்பீட்டின்படி வங்கதேசத்தில் 166.3 மில்லியன் மக்கள் உள்ளனர்.
# வங்காளதேசத்தில் சமயமின்மை

## முக்கிய சமயமற்ற வங்காளதேசியர்களின் பட்டியல்

- தஸ்லிமா நசுரீன்
- அவிஜித் ராய்
- ஆசிப் மொகியுதீன்
- போன்யா அகமது
# விக்கிப்பீடியா:ஆலமரத்தடி/தொகுப்பு123

## கிரந்த எழுத்துக்கள் - தரப்படுத்துதல்

மு. க. ஸ்டாலின், ஜெயலலிதா ஆகிய பக்கங்களில் கிரந்த எழுத்துக்கள் அனுமதிக்கப்படுகையில் பிற ஆளுமைகளின் பெயர்களில் உள்ள கிரந்த எழுத்துக்களைத் திருத்தலாமா? சக அரசியல்வாதி ஒருவரின் (விஜயகாந்த்) பெயரில் கிரந்தம் நீக்கப்படுவதுடன் ஒலிக்குறிப்பும் தமிழுக்கு ஏற்ப மாற்றப்பட்டுள்ளது -விசயகாந்து என. விக்கிப்பீடியா முழுமைக்கும் ஒரே கொள்கையைக் கடைபிடிக்க வேண்டாமா? ஏன் இந்த வேறுபாடு? உண்மையில் விக்கிப்பீடியாவில் கிரந்தச் சொற்களை நீக்குவதில் அடிப்படை விதிகள் எவை? -- CXPathi (பேச்சு) 12:30, 4 சூன் 2021 (UTC)
::முறைசார்ந்து எழுதுவதாயின் செயலலிதா (Jayalalitha), மு.க. தாலின் (M.K. Stalin) என்றெழுதுவது சரியாகும். தாலின் என்பது வேண்டாமெனில் இசுத்தாலின் என்றோ பிறவாறோ எழுதலாம். --செல்வா (பேச்சு) 20:33, 11 சூன் 2021 (UTC)
ஆனால் பிறவாறு எழுதினால் அந்தத் திருத்தம் நீக்கப்படுகிறதே (பார்க்க: https://ta.m.wikipedia.org/wiki/%E0%AE%9A%E0%AE%BF%E0%AE%B1%E0%AE%AA%E0%AF%8D%E0%AE%AA%E0%AF%81:MobileDiff/3163108) CXPathi (பேச்சு) 17:06, 10 ஆகத்து 2021 (UTC)
:இதற்கு என்ன தான் கடைசி தீர்வு. தமிழ் விக்கிப்பீடியா வழக்கிற்கு வெகுதூரத்தில் இயங்குகிறதோ என்ற ஐயத்தினை ஏற்படுத்துகிறது. மாற்றங்களை மக்கள், சமூகம் மற்றும் பொதுவெளியில் கொண்டுவராமல், விக்கியில் செய்து என்ன பயன்? --சத்தியராஜ் (பேச்சு) 11:42, 25 செப்டம்பர் 2022 (UTC)
:"தமிழ் விக்கிப்பீடியா ஓர் சீர்திருத்தக் களம் அன்று" என இங்கு தெளிவாகக் குறிப்பிடப்பட்டுள்ளது. ஆயினும் "கிரந்தம் தவிப்போம்" என்னும் சீர்திருத்தத்தினை வலிந்து செய்வது போல் உள்ளது. மேலும், இவ்வாறான மாற்றங்கள் அனைத்து இடத்திலும் ஒரே அளவுகோளில் நடைமுறைப்படுத்தப்படவில்லை. தெளிவான வழிகாட்டுதலைக் கோருகிறேன். --சத்தியராஜ் (பேச்சு) 15:35, 28 செப்டம்பர் 2022 (UTC)
# விக்கிப்பீடியா:ஆலமரத்தடி/தொகுப்பு123

## Edit warring

சில செயற்பாடுகள் இங்கு :en:Wikipedia:Edit warring என்பது தேவையென்பதை உணர்த்துகின்றன. நிர்வாகிகளானாலும் 3 மீளமைப்புச் செய்தால் தடை செய்யப்பட வேண்டும். கருத்துக்கள் தேவை. --AntanO (பேச்சு) 07:50, 15 சனவரி 2018 (UTC)
:ஆதரவு. அவர் அதிகாரி என்றாலும் நிரந்தரத் தடை செய்யப்பட வேண்டும்.--Kanags (பேச்சு) 11:13, 15 சனவரி 2018 (UTC)
:ஆதரவு.--நந்தகுமார் (பேச்சு) 10:21, 11 பெப்ரவரி 2018 (UTC)
# விக்கிப்பீடியா:ஆலமரத்தடி/தொகுப்பு123

## தமிழ் விக்கிப்பீடியா/விக்சனரி அகரவரிசை சீராக்கம்

தமிழ் விக்கி, விக்சனரி உள்ளிட்ட திட்டங்களில் அகரவரிசைப்படுத்தல் சீராக இல்லை. அதற்காக phabricator.wikimedia.orgல் வழுவும், அதற்கான முறையையும் நாம் பரிந்துரைக்க விரும்புகிறேன். ஏற்கனவே இது தொடர்பாக விக்கிப்பீடியா மீது சமூகத்தளத்தில் விமர்சனத்தைச் சிலர் வைத்துள்ளதை நாம் அறிந்திருக்கலாம். கீழ்க்கண்ட சில வழுக்களை ஆய்ந்து -ஆலோசனைகளோ, ஆதரவையோ தருமாறு கேட்டுக்கொள்கிறேன்.
:தமிழ்மெய் இடையே கிரந்தம் புகுதல்: நீச்சல்காரன் (பேச்சு) 06:57, 11 பெப்ரவரி 2018 (UTC)  
1. --Kanags (பேச்சு) 07:13, 11 பெப்ரவரி 2018 (UTC)
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 08:34, 11 பெப்ரவரி 2018 (UTC)
1. --கலை (பேச்சு) 10:03, 11 பெப்ரவரி 2018 (UTC)
1. --நந்தகுமார் (பேச்சு) 10:19, 11 பெப்ரவரி 2018 (UTC)
1. --சிவகோசரன் (பேச்சு) 15:02, 11 பெப்ரவரி 2018 (UTC)
1. --<font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 15:50, 8 செப்டம்பர் 2018 (UTC)
# விக்கிப்பீடியா:ஆலமரத்தடி/தொகுப்பு123

## பெயர் வைக்க என்ன விதிமுறை

Snake River, Bear river என்று உள்ளதை பாம்பு ஆறு, கரடியாறு என்பதா இசுனேக் ஆறு பியர் ஆறு என்பதா? --குறும்பன் (பேச்சு) 19:54, 6 நவம்பர் 2018 (UTC)  
தீர்மானம் எதுவானாலும் தமிழில் பெயர்த்து வழங்குவதானால் "பாம்பு ஆறு" என்று பிரிக்காமல் "பாம்பாறு" என்றே வழங்கவேண்டும். "பாம்பு ஆறு"என்பது ஒரு வாக்கியம்; பாம்பே ஆறு என்பதுபோல் பொருட்படும்.
# விக்கிப்பீடியா:ஆலமரத்தடி/தொகுப்பு123

## 3 வரிக் கட்டுரைகளை நீக்குவது குறித்த கொள்கை உரையாடல்

3 வரிக் கட்டுரைகளை நீக்குவது குறித்த கொள்கையை மீளாய்வுக்கு உட்படுத்த வேண்டுகிறேன். இங்கு இது தொடர்பான உரையாடலில் உங்கள் கருத்துகளைத் தெரிவிக்க வேண்டுகிறேன். --இரவி (பேச்சு) 14:03, 18 சூன் 2018 (UTC)
# விக்கிப்பீடியா:ஆலமரத்தடி/தொகுப்பு123

## Inscription Stones of Bangalore - A Citizen Project

In Kannada Wikipedia we did a project on Inscription stones of Bangalore. In that project we added 30 articles about inscription stones which are intact in Bengaluru. In that Tamil inscription stones are also included.  
This weekend i.e on 3rd November at 5:30PM there is a talk about inscription stones. This is hosted by Tamil Heritage Trust at Arkay Convention Center (ACC), Chennai. Inscription stone team would like to add articles on Tamil Wikipedia. There are bunch of enthusiasts who wants write on Tamil Wikipedia but have less Tamil typing skills. I kindly request interested Tamil Wikipedians/ Wikipedians around Chennai to attend this event. --Gopala Krishna A (பேச்சு) 07:51, 31 அக்டோபர் 2018 (UTC)
# விக்கிப்பீடியா:ஆலமரத்தடி/தொகுப்பு123

## கிரந்த நீக்க முறைகள்

தமிழில் கலந்துள்ள கிரந்த சொற்களை மற்றும் எளிய வழிமுறையை நன்னூல் விளக்குகிறது. அதனைக் கொண்ட JavaScript இங்கு காணக் கிடைக்கிறது. எவ்வாறு பயன்படுத்துவது என்பது பற்றியும் இங்கு உள்ளது. இந்த Library விக்கிபீடியா'வுக்கு உதவலாம் எனும் நோக்கில் ஆலமரத்தடியில் இந்தச் செய்தியை வைக்கிறேன்.
# விக்கிப்பீடியா:ஆலமரத்தடி/தொகுப்பு123

## வழிமாற்று கொள்கை - மறு ஆய்வு கோரிக்கை

வணக்கம். வழிமாற்று கொள்கையில் மறு ஆய்வு செய்ய வேண்டுகிறேன். விக்கிப்பீடியா:வழிமாற்று#எதற்கு_பயன்படுத்தக்_கூடாது என்ற தலைப்பில் சிறு மாற்றங்கள் செய்ய வேண்டிய தேவை உள்ளது என நம்புகிறேன்.  
புதிய சொற்களை உருவாக்கும் போது, தற்போது பயன்பாட்டில் உள்ள சொற்களுக்கு வழிமாற்று உருவாக்குவது வழமையானது என எண்ணிக்கொண்டிருந்தேன். ஆனால், மெய் எழுத்துக்களில் ஆரம்பிக்கும் வார்த்தைகளில் வணிக நிறுவனங்களுக்கு மட்டும் விதிவிலக்கு அளிக்கப்பட்டிருப்பது வியப்பளிக்கின்றது. க், த், ட், ப், உள்ளிட்ட எழுத்துகளில் கட்டுரை வழிமாற்றுகள் நேற்று வரை இருந்தது. இன்று ஒருவேளை அழிக்கப்பட்டிருக்கலாம்.  
எடுத்துக்காட்டாக, ப்ளாக்செயின் என்று பரவாலாக[1][2][3][4] அறியப்பட்ட ஒரு சொல்லை, தமிழில் தொடரேடு என்று புதியதாக ஒரு இணையான சொல்லை உருவாக்கி கட்டுரை எழுதும்போது பயன்பாட்டில் உள்ள ஒரு சொல்லிற்கு வழிமாற்றாவது உருவாக்க வேண்டும். இதற்கு பிற விக்கி பயனர்களின் கருத்தும் ஆதரவும் தேவை. நன்றி. --தினேஷ்குமார் பொன்னுசாமி (பேச்சு) 16:51, 3 நவம்பர் 2018 (UTC)  
[1] இந்திய நடுவண் அரசு இணையத்தளம்
[2] பிபிசி தமிழ்
[3] விகடன் குழுமம்
[4] தமிழ் கிசுபாட்
# விக்கிப்பீடியா:ஆலமரத்தடி/தொகுப்பு123

## வழிமாற்று கொள்கை - மறு ஆய்வு கோரிக்கை

### ஆதரவு

1. --சகோதரன் ஜெகதீஸ்வரன் (பேச்சு) 17:30, 3 நவம்பர் 2018 (UTC)
1. -- நீச்சல்காரன் (பேச்சு) 00:55, 6 நவம்பர் 2018 (UTC)
1. --சிவகோசரன் (பேச்சு) 15:16, 7 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு123

## வழிமாற்று கொள்கை - மறு ஆய்வு கோரிக்கை

### எதிர்ப்பு

1. தமிழில் ஒற்று எழுத்துடன் சொற்கள் ஆரம்பிப்பது இலக்கணப் பிழையாகும். இலக்கணப்பிழையான வழிமாற்றங்கள் தேவையற்றது.--நந்தகுமார் (பேச்சு) 03:04, 4 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு123

## வழிமாற்று கொள்கை - மறு ஆய்வு கோரிக்கை

### கருத்துக்கள்

இவ்வாறான நடைமுறை சொற்களைக் கொண்டு தேடுபவர்களுக்கு சரியான கட்டுரையை அடைய இந்த முயற்சி வழிவகுக்கும் எனக்கருதுகிறேன். --சகோதரன் ஜெகதீஸ்வரன் (பேச்சு) 17:29, 3 நவம்பர் 2018 (UTC)
- இக்கோரிக்கை தெளிவற்றதும், தமிழ் இலக்கண, தமிழ் மொழித்தனித்துவம் அற்று இருப்பதால் இதனை மறு ஆய்வு செய்யத் தேவை இல்லை. --AntanO (பேச்சு) 18:16, 3 நவம்பர் 2018 (UTC)  
- தமிழில் மெய் எழுத்துக்களில் சொற்கள் ஆரம்பிக்காது எனவே கட்டுரைகளோ வழிமாற்றுப்பக்கங்களோ மெய் எழுத்துக்களில் ஆரம்பிக்கவேண்டாம். தேவையானவர்கள் ஆங்கிலத்தில் தேடி தமிழைத் தெரிவுசெய்து படிக்கலாம். அல்லத்து பிளக்செயின் என்னும் வழிமாற்றுப் பக்கத்தை உருவாக்கியும் விடலாம். இலக்கணப்பிழையான வழிமாற்றங்கள் தேவையற்றது அது கலைக்கழஞ்சியத்தின் தரத்தைக் குறைத்துவிடும்.
# விக்கிப்பீடியா:ஆலமரத்தடி/தொகுப்பு123

## தடை செய்க.

பயனர்:SIVAN Meenakshi, பயனர்:Sivansakthi இவ்விரு கணக்குகளையும் தற்காலிகத் தடைசெய்க. இவர் உரையாடல் செய்கையில் கீழ்தனமாகவே உரையாடல் செய்து வருகிறார். பிறபயனருக்கு மரியாதை கொடுக்காமல், தொடர்ந்து அவதூறாக பேசி வருகிறார்ர  
உதாரணம்:
-
-
# விக்கிப்பீடியா:ஆலமரத்தடி/தொகுப்பு123

## புதிய நிர்வாகிகளைத் தேர்ந்தெடுப்பதற்கான பரிந்துரை

பார்க்க - விக்கிப்பீடியா பேச்சு:விக்கி நிர்வாகிகள் பள்ளி. புதிய நிர்வாகிகளைத் தேர்ந்தெடுப்பதற்கான பரிந்துரை ஒன்றை அளித்துள்ளேன். முக்கியத்துவம் வாய்ந்த இந்தக் கொள்கை குறித்து உங்கள் கருத்துகளைத் தெரிவிக்க வேண்டுகிறேன். நன்றி. --இரவி (பேச்சு) 20:09, 6 திசம்பர் 2018 (UTC)  
:இக்கொள்கை முன்மொழிவு மீதான வாக்கெடுப்பு தற்போது தொடங்கியுள்ளது. அனைவரும் சனவரி ஒன்றாம் தேதிக்கு முன் வாக்களிக்குமாறு கேட்டுக் கொள்கிறேன். நன்றி. --இரவி (பேச்சு) 04:44, 25 திசம்பர் 2018 (UTC)